廣東

**廣東**（，，傳統英文名：Canton Province，郵政式拼音：Kwangtung），簡稱，位於東亞南部，喺南嶺南邊，面臨南中國海，南同香港、澳門接壤，西邊黐住廣西，北邊係湖南、江西、福建，同海南隔海對望。源自廣南東路，係宋朝開始設立嘅行政區。宜家嘅建制係中華人民共和國下轄嘅一省，省會係廣州市。廣東係全世界範圍 GDP 排名第五名嘅一級行政區劃，總陸地面積有17.98萬平方公里，海域總面積41.93萬平方公里，大陸海岸線以4114.3公里為全中國最長，總人口1.26億人。

廣東喺語言風俗、歷史文化等方面都有自己獨特嘅一面，同大陸其他地區有好大唔同。廣東亦係大陸地區最發達嘅省份。廣東同廣西、香港、澳門等地有諸多淵源，尤其係喺歷史、語言、文化方面，而廣字就係源於佢哋自晉朝都係跟住同一行政區廣州。廣東地區主要通行嘅三大語言係粵語、客家話、潮州話，少啲人講嘅仲有雷州話、粵北土話以及少數民族嘅壯語、苗語等等語言。

## 史
喺十幾萬年前，韶關曲江縣有馬壩人住響度，雲浮同封開都發現過舊石器時代時期嘅文物。

秦朝以前，越族人聚腳喺廣東度，所以叫**[[百越地]]**，周夷王八年建立嘅**楚庭**，做咗廣東地區嘅中心。秦始皇33年統一嶺南之後建郡，嗰陣屬南海郡。漢朝初趙佗據嶺南三郡建立南越國，建都番禺（家下廣州）。廣東成為南越國政權地頭。元鼎六年，漢武帝平南越，開番南海郡。元封五年收咗入交州。

### 三國至隋唐
三國吳黃武五年，即226年，分交州合浦以北地段，大約而家廣東地區，叫做廣州，中間取消過，又恢復返。晉朝同南北朝就繼續用呢嗰名。隋文帝在位時，廢晒所有郡，起廣州總管府。仁壽元年因避皇太子楊廣嗰名就改為番州。大業三年復置南海郡，屬番州。唐武德四年復置廣州，初為總管府，後改都督府。貞觀元年置嶺南道。乾元元年，罷嶺南道採訪使，改設嶺南節度使，齋管家下廣東地區。咸通三年嶺南分東、西二道，今廣東屬嶺南東道。

### 五代及宋
唐末諸藩崛起，南漢國喺嶺南立國，廢嶺南道。而廣東成為南漢政權嘅中心地區，由南漢朝廷直轄。宋太祖開寶四年平南漢廢佢建制，復置嶺南道。大宋至道三年設**廣南東路**，係今日廣東省名嘅出處。

### 元
元朝至元十五年，即係1278年，今日廣東分屬兩個行中書省。廣東主要境係歸江西行中書省，下便嘅廣東道宣慰使司，治所喺廣州路。而今日廣東西便，係屬湖廣行中書省，下便嘅海北海南道宣慰使司，治所喺雷州路。

### 明
明洪武二年，即1369年5月改元朝時廣東道做廣東行省。洪武九年（1376年）7月，廣東行省改做廣東承宣佈政使司，通稱廣東省。

### 清

清為廣東省，受兩廣總督管。分做六道，廣肇羅道、南韶連道、惠潮嘉道、高雷陽道、廉欽道同埋瓊崖道。兩廣總督初駐肇慶府、後駐廣州府。

### 近代
1911年11月9號，廣東省宣佈獨立，成立，1912至1913年，實際上由管治，之後成為中華民國轄區。1916年7月6號改為文人政府。其後多次成為孫中山反北洋政府運動嘅大本營。1926年11月10號省政府改稱省國民政府（喺12月5號前法律上仲係由廣州國民政府直接管轄）。陳濟棠主政期間（1929年–1936年），廣東經濟、文化、交通同埋城市建設喺呢段時間都有顯著發展。

1938年10月21號至1945年8月15號，部份地區（包括廣州、佛山、中山、江門、東莞、寶安、惠州等地）淪入日軍手中。

1950年6月27日，中國人民解放軍攻佔珠海萬山群島，全省落入中華人民共和國手中。省政府沿用國民政府嘅制度繼續做省政府，但後來改咗做省人民政府。1968年2月21日，廣東政府因文化大革命跟風改名廣東省革命委員會。1979年叫返省人民政府。

中華人民共和國建國以後，廣東行政區域縮咗，包括將懷集由廣西劃入廣東，而欽州、防城港、北海就撥入廣西，後來又將海南島獨立建省等。海南建省嘅計劃其實早喺民國時期已經有，當時嘅海南重劃為特別行政區，只不過因為中共入侵，令到計劃擱置。

## 地理

廣東周圍有福建、江西、湖南、廣西、海南、澳門、香港。位於中國南部，北依南嶺山脈、東北為武夷山脈，南臨南海，海岸線3368公里（唔包含島嶼海岸線）。全境地勢北高南低，北部、東北部同西部都有較高山脈，中部同南部沿海地區多數係低丘、臺地或平原，山地和丘陵大概佔62%，臺地同平原大概佔38%。主要山脈有蓮花山、羅浮山、九連山、青雲山、滑石山、天露山、雲霧山、雲開大山，多呈東北至西南走向，並同海岸線平行。集水面積100平方公里以上嘅幹支流河道一共有640條，分屬珠江同埋沿海諸河水系，主要有東江、北江、西江同埋韓江；境內多年平均降水量1774毫米。

## 行政區劃
廣東下轄21個地級市，55個市轄區、21個縣級市、41個縣同埋3個自治縣。

## 經濟

## 人口
153,266,532

## 民族同埋民系
廣東以前係百越族居住嘅地方，民族成分複雜多樣。隨住歷史上漢族人嘅不斷南遷，民族間不斷融合，如今廣東以漢族人佔絕大多數，少數民族有瑤族、壯族、畲族、滿族、回族等等。

### 廣東三大民系

廣東三大民系係指廣東漢族人裏面嘅廣府人、客家人、鶴佬人，佢哋佔咗廣東漢族人嘅大多數。因為三大民系先民入粵有先後、使用嘅語言迥異、習俗各有特色而形成。以前三個民系間有過矛盾，但今日民系間已和睦相處，保持自身特色之餘同時又相互交融。

廣東有五個世居嘅少數民族：畲族、壯族、瑤族、回族、滿族，其中以壯族最多人。

## 語言
:*睇[[粵語]]、[[廣東方言]]*

廣東本地人主要講粵語（廣東話）、客家話、潮州話、雷州話、韶州土語等，其中除土語外，其餘都屬於漢語族裏面嘅粵語、客語、閩語支，呢三大方言嘅母語使用者約佔廣東本地人嘅45%、30%、25%。廣東嘅廣州話同埋梅縣話分別係粵語同埋客家話嘅代表音，可見廣東方言喺漢語方言中佔據重要地位。

由於外地民工湧入，廣東都有人講普通話同外省嘅方言。而廣東本地少數民族就用自己嗰種語言。

### 粵語
粵語，又叫廣東話，大陸有啲人稱呼佢「粵方言」，係廣東最多人用嘅語言。粵語以廣州話為公認嘅標準音，又叫做「白話」，英文叫「Cantonese」。係漢語族之中語言現象比較複雜、保留古時百越辭彙比較多、內部差異較細嘅語言。主要分布香港、澳門、廣東省大部份、廣西壯族自治區東南部，同埋廣泛分布響海外華人社區。

響廣東省，粵方言主要分布響珠三角及粵西地區，內部差異唔大，廣東省境內純講粵語或者講部分粵語嘅縣市有 47 個，佔全省面積三份一以上，有廣州、佛山、肇慶、江門、深圳、茂名、中山、珠海、南海、番禺、東莞、順德、龍門、佛岡、增城、從化、花都、清遠、連縣、陽山、連山、懷集、廣寧、四會、三水、高要、雲浮、高明、新興、鶴山、封開、鬱南、德慶、羅定、陽春、陽江、信宜、高州、化州、吳川、台山、開平、新會、恩平、斗門。此外，惠州、韶關、湛江、海豐、博羅、惠陽、惠東、仁化、樂昌、英德、寶安、電白、遂溪、海康、徐聞、廉江等 16 個縣市亦有部份地區講粵語嘅。

### 客家話
客家話主要分布響粵東地區，其中河源、梅州係純客家話地區，惠州、深圳、東莞、韶關、汕尾，以及粵西部分地區都係講客家話。

### 閩語
廣東嘅閩語流行於潮汕地區、汕尾、湛江、中山沙溪一帶等等地方。潮汕地區通常叫佢哋嘅閩語做潮州話或者潮汕話、湛江就叫雷州話、而中山就俗稱隆都話。廣東省常務副省長湯炳權就係隆都人。據隆都誌話齋，沙溪原本係一個島，但福建有漁民先移居呢度、咁就保留咗非常濃厚嘅福建風俗同閩語口音。

## 宗教
### 佛教
可統計嘅佛教信徒有32萬人。列為漢族地區佛教全國重點寺院嘅有：韶關南華禪寺，廣州六榕寺、光孝寺，乳源縣雲門寺，肇慶慶雲寺，潮陽縣靈山寺，潮州開元寺。南華禪寺係禪宗嘅祖庭。

### 道教
可統計嘅道教信徒有12萬人，博羅縣羅浮山沖虛古觀列為全國重點道觀。

### 基督教
廣東係基督新教最早傳入中國嘅地區（1807年）。1949年廣東有9萬基督教信徒，屬於基督徒較多嘅省份；如今可統計基督教信徒30萬人，喺全國已經屬於基督徒較少嘅地區之一。信徒多數係東部地區嘅客家人同潮汕人。客家人地區嘅基督教主要淵源於瑞士巴色會嘅傳教活動。廣東人之中，除廣州市區以外，信基督教嘅人好少。深圳市嘅信徒以外來移民為主。

### 天主教
可統計嘅信徒有20萬人，大部分屬於汕頭教區。肇慶係明代傳教士利瑪竇首先進入嘅中國大陸城市（1583年）。廣州教區嘅耶穌聖心主教座堂（石室）係一座著名嘅哥德式建築。

### 伊斯蘭教
單喺廣州、肇慶就有2萬名穆斯林。廣州懷聖寺光塔嘅歷史可以追溯到唐宋時期。

## 文化

廣東具有歷史悠久而又獨具特色嘅文化。廣東粵菜譽滿全國。客家圍屋被認為係中國漢人南遷移民文化嘅代表性建築。

### 歷史文化名城
* 廣州（1）- 中山（1）- 肇慶（3）- 佛山（3）- 梅州（3）- 雷州（3）- 潮州（2）

### 飲食
廣東嘅飲食天下聞名，廣州菜係粵菜嘅代表，更加有「食在廣州」嘅朵，潮菜以精緻典雅著稱，客家菜就以原汁原味見長。廣東人普遍鍾意飲烏龍茶，其中以潮州功夫茶最出名。
* 廣州菜 -  廣東早茶
*潮菜 - 潮州功夫茶
*客家菜 - 客家擂茶

### 戲劇
* 粵劇
* 潮劇
* 廣東漢劇
* 廣東雷劇
* 廣東木魚戲
* 廣東客家採茶戲

### 音樂
* 廣東音樂
* 廣東南音
* 潮樂
* 廣東客家山歌

### 建築
* 廣東嶺南建築
* 廣東客家建築
* 廣東潮式建築
* 廣東客家圍屋

### 藝術
* 嶺南畫派

### 古蹟
* 國家級文物保護單位
** 黃花崗七十二烈士墓
** 光孝寺
** 廣州公社舊址
** 海豐紅宮
** 紅場遺址
** 廣州農民運動講習所舊址
** 三元里平英團遺址
** 林則徐銷煙池
** 虎門炮臺舊址
** 洪秀全故居
** 雲龍寺塔
** 三影塔
** 南華禪寺
** 陳家祠堂
** 廣濟橋
** 黃埔軍校舊址
** 孫中山故居
** 國民黨一大舊址
** 中華全國總工會舊址
** 梅庵
** 懷聖寺
** 光塔
** 廣州沙面建築群
** 康有為故居
** 梁啟超故居
** 廣州聖心大教堂
** 硇州燈塔
** 大元帥府舊址
** 秦漢造船遺址
** 南越國宮署遺址
** 南越文王墓
** 蓮花山古採石場
** 筆架山潮州窯遺址
** 石峽遺址
** 七星岩摩崖石刻
** 餘蔭山房
** 開平碉樓
** 中山紀念堂
** 葉劍英故居
### 教育
廣東人重視教育，興寧等地都係「院士之鄉」。廣州係中國大專院校分佈最密集嘅城市之一。著名嘅大學有中山大學、華南理工大學等。*睇[[廣東大學一覽]]。*

## 名人
### 古代
*楊孚：東漢大學者，廣州河南下渡村人，寫咗有廣東第一本地方志一《異物志》，本書包含埋啲廣西及東南亞嘅史料。
*冼夫人：女酋長，隋文帝楊堅賜封譙國夫人。
*張九齡：唐玄宗開元年間宰相，韶關（舊稱曲江）人。係廣東兼大陸南方首個常科狀元。 
*惠能：唐代禪宗六世佛祖，簡稱六祖，盧姓，喺廣東新興縣出世。
*莫宣卿：（834年-868年）今廣東封開縣河兒口鎮人，大陸史中最後生嘅狀元，中舉時十七歳，同時係兩廣第一個博學宏詞科「狀元」（即敕頭）。
*陳大震：有話係廣州沙村人，南宋理宗寶就元年（1253年進士，咸淳七年（1271年）做雷州嘅官陣，創立咗萊泉書院仲寫有《大德南海志》。到元朝就退穏，不仕蒙元政權。
*李江（明朝詩人），開平人
*倫文敘（ 一四六七年至一五一三年），狀元，佛山市南海區黎涌人，民間好多人識佢
*陳獻章：明前理學家，廣東新會人。
*袁崇煥：明末將領，廣東東莞人，有話係廣西藤縣人。
*佘義士：明末廣東廣州府順德縣人，喺袁崇煥將軍死後，冒著被滅門嘅危險，偷偷埋葬袁崇煥嘅頭顱，並代代為佢守墓，到而家嘅十七代孫，十八代孫仲同袁將軍守著個墓
*羅芳伯：清朝乾隆時期人，生於廣東嘉應州，蘭芳共和國開創者。

### 近現代
*陳澧（1810－1882）：清朝道光年間著名音韻學者，著有《廣州音說》一書。廣州番禺人。
*潘仕成
*洪秀全
*康有為
*梁啟超
*黃遵憲
*吳趼人
*伍廷芳
*容閎
*詹天佑
*馮如
*馬應彪
*蔡昌
*鐘榮光
*孫中山
*胡漢民
*汪精衛
*陳濟棠
*李鐵夫（1869－1952）：名油畫家、革命家，獲譽係油畫之父，廣東鶴山縣人。
*高劍父
*潘達微
*劉紀文
*馮如（1884－1912）：民國航空之父，廣東恩平人。
*朱德（1886－1976）：中華人民共和國開國領導人、中華人民共和國十大元帥之首，祖籍廣東韶關。
*葉劍英
*許廣平
*冼玉清（1895－1965）：原籍南海西樵，澳門出世，學者、廣東文獻專家， 學術界尊稱佢做冼子，有「嶺南第一才女」、「仟佰年來嶺南巾幗無人能出其右」之美譽，著作有《潄珠崗志》，《更生記》等等
*彭湃（1896－1929）：中國共產黨早期領導人之一，廣東海豐縣人氏。
*吳尚時（1904－1947）：廣東開平人，地理學家。
*梁方仲（1908－1970）：廣州人，著名經濟學家，著有《明代糧長制度》、《中國歷代田賦》等，又係廣州市中山大學「八大教授」之一。
*饒宗頤（1917－2018）：國學大師，廣東潮州人。
*李光耀：祖籍梅州大埔高陂。
*黃霑：廣州度出世。香港四大才子之一。
*李嘉誠：香港首富，廣東潮州出世。
*丘成桐：美籍華人，世界知名數學家。祖籍廣東蕉嶺。1982年獲世界數學最高獎菲爾茲獎。
*他信：泰國前首相。祖籍廣東潮州府豐順縣。
*英拉：泰國前首相。他信嘅妹。祖籍廣東潮州府豐順縣。
*馬化騰：廣東汕頭市人。
*曾蔭權：祖籍廣東南海九江鎮。
*許崇智
*馬思聰
*冼星海
*蔡楚生
*黃飛鴻 
*吳耀宗
*紅線女
*薛覺先
*關山月
*葉挻

## 中華人民共和國成立後領導人
**[[省委書記]]**：
* 葉劍英
* 陶鑄
* 趙紫陽
* 劉興元
* 丁盛
* 韋國清
* 習仲勳
* 任仲夷
* 林若
* 謝非
* 李長春
* 張德江
* 汪洋
* 胡春華

**[[廣東省長一覽|省長]]**：
* 葉劍英
* 陶鑄
* 陳鬱
* 黃永勝
* 劉興元
* 丁盛
* 趙紫陽
* 韋國清
* 習仲勳
* 劉田夫
* 梁靈光
* 葉選平
* 朱森林
* 盧瑞華
* 黃華華
* 朱小丹

## 註

## 攷

## 出面網頁

* 廣東省人民政府
*